Машҡаласыҡ (Мейәс)

**Машҡаласыҡ** — Силәбе өлкәһендәге Мейәс ҡалаһының төньяҡ өлөшөндәге торлаҡ массивы. Мейәстең Төньяҡ территориаль округы составына инә.

Машҡаласыҡҡа 1959 йылда нигеҙ һалына. Шулай уҡ, «Төньяҡ өлөш (ҡаланың)» исеменә эйә.

МашМашҡаласыҡ районы Мейәс йылғаһының көнсығыш ярында, Илмән тауҙары итәгендә, Мейәс I тимер юл станцияһынан төньяҡҡа табан 16 км алыҫлыҡта урынлашҡан. Көнсығыштан Илмән дәүләт минералогик ҡурсаулығы менән, көнбайыштан Мейәс йылғаһы буйлап Түргеяҡ ҡасабаһы менән сиктәш. Автомобиль юлдары Машҡаласыҡты Ҡарабаш, Златоуст һәм ҡала үҙәге менән бәйләй. Райондан көнбайышҡа табан 3 км алыҫлыҡта Түргеяҡ күле урынлашҡан.

Халыҡ һаны — 45 меңдән ашыу кеше (2007).

Йыл һайын июлдең беренсе йәкшәмбеһендә ҡала көнө билдәләнә.

## Мәғариф
Машҡаласыҡта 20-нән ашыу балаларҙың мәктәпкәсә учреждениеһы һәм 6 урта мәктәп эшләй: лицей № 6, урта мәктәптәр № 7, № 9, № 10, № 18, № 19.
Урта профессиональ белем биреү учреждениелары: Лицей № 89, Мейәс электромеханик техникумы, Силәбе юридик колледжы филиалы.
Юғары уҡыу йорттары: Көньяҡ Урал дәүләт университетының Мейәс филиалының электротехника факультеты.
Бынан тыш, Машгородокта бер нисә өҫтәмә белем биреү учреждениеһы бар, шул иҫәптән «Юғары уҡыу йорттары мәктәбе», 3-сө һанлы балалар сәнғәт мәктәбе, «Утрау» балалар ижад йорто.

## Мәҙәни учреждениелары
Машҡаласыҡта В. А. һәм В. Я Лопатко исемендәге 3-сө һанлы балалар сәнғәт мәктәбе, «Утрау» балалар ижады йорто, «Прометей» мәҙәниәт һарайы, Ю. Н. Либединский исемендәге үҙәк ҡала китапханаһы, Үҙәк ҡала китапханаһының филиалы эшләп килә.

## Дин
* «Достойно Есть» православие сиркәүе (Машҡаласыҡ) 

## Социаль учреждениелар
Машҡаласыҡта «Солнышко» сабыйҙар йорто һәм балалар йорто эшләй. Шулай уҡ торлаҡ массивында янғын һүндереү часы, Төньяҡ полиция бүлеге, Мәшғүллек үҙәге һәм халыҡты социаль яҡлау идаралығы эшләй.

## Медицина учреждениелары
Машҡаласыҡта стационар һәм поликлиниканы үҙ эсенә алған 4-се ҡала дауаханаһы, балалар һәм стоматология поликлиникалары, бер нисә шәхси клиника һәм стоматология салондары, шулай уҡ аптекалар («Нью-Фарм», «Классика», «Медуница») эшләй.

## Спорт һәм ял
Машҡаласыҡта «Северный» стадионы, йөҙөү бассейны булған «Заря» спорт һарайы, бильярд һәм боулинг-үҙәктәре, балалар-үҫмерҙәр спорт мәктәбе, шахмат клубы һәм «Райдер» тау саңғыһы үҙәге эшләй.
Шулай уҡ Машҡаласыҡта мунса-һауыҡтырыу комплексы бар.

## Күңел асыу урындары
Машҡаласыҡта бер нисә ресторан («Нептун»,), кафелар («Ильмены», «М5») эшләй.
Сауҙа үҙәге биләмәһендә «Звездный» күңел асыу комплексы бар.
2010 йылда Машҡаласыҡта Донъялағы иң юғары скрепка ҡуйыла, ул Гиннес рекордтар китабында урынға дәғүә итә. Скрепка бейеклеге 10 метр тәшкил итә.

## Ҡунаҡханалар
* «Нептун» ҡунаҡханаһы

## Транспорт һәм элемтә
Машҡаласыҡта Мейәс ҡала транспортының бөтә төрҙәре эшләй: троллейбус, автобус, маршрут таксиҙары. «Урал Доброволецтары урамы» туҡталышындағы автостанция ҡала яны һәм ҡала ара маршруттарҙы хеҙмәтләндерә. Силәбегә, Златоустҡа, Екатеринбургҡа, Ҡарабашҡа, Арғаяшҡа, Наҙы-Петровскиға йөрөүсе автобустар ошонда туҡтай.
Районда 2 элемтә бүлексәһе һәм 2 телеграф эшләй.
Машҡаласыҡта транспорт проблемаһын хәл итеүҙең 4 варианты ҡарала: монорельс, автобус, трамвай, троллейбус. Ахыр сиктә, иң һөҙөмтәле һәм арзан булараҡ һуңғы вариантты һайларға булалар.
1990 йылға Машҡаласыҡта 1200 урынға иҫәпләнгән кино-концерт залы һәм кесе һауа линиялары аэродромы төҙөү күҙ уңында тотолған була.

## Сауҙа
Районда 100-ҙән ашыу сауҙа нөктәһе эшләй, улар араһында дүрт сауҙа комплексы, эре сауҙа селтәрҙәре магазиндары («Магнит», «Пятерочка», «Дикси»), ваҡ сауҙа нөктәләре һәм автосалон.

## Банктар
Машҡаласыҡ халҡын 4 Рәсәй һаҡлыҡ банкы бүлексәһе, Снежинский банкы, Челябинвестбанк, һәм Райффайзенбанк бүлексәләре хеҙмәтләндерә.

## Машҡаласыҡ күренештәре


Жилой массив в Северной части Машгородка в г. Миассе.JPG|Мейәс ҡалаһында, Машҡаласыҡтың Төньяҡ өлөшөндә торлаҡ массивы. 
Вид с Машгородка на Ильменский хребет.JPG|Машгородоктан Илмән һырты күренеше.
СК Заря с плавательным бассейном на Машгородке.JPG|Машҡаласыҡта йөҙөү бассейны менән «Заря» спорт комплексы.
ТЦ Малахит на Машгородке (г. Миасс).JPG|Машҡаласыҡта «Малахит» сауҙа үҙәге.
Развлекательный комплекс Звездный на Машгородке.JPG|Машҡаласыҡта «Йондоҙло» күңел асыу комплексы.
Проспект Макеева - центральная улица машгородка.JPG|Макеев проспекты — Машҡаласыҡтың үҙәк урамы.
Тротуар вдоль проспекта Макеева на Машгородке.JPG|Машҡаласыҡта Макеев проспекты буйлап тротуар.
Гостиница Нептун на Машгородке в Миассе.JPG|Машҡаласыҡтағы «Нептун» ҡунаҡханаһы.
Ресторан Нептун в здании одноименной гостиницы на Машгородке в Миассе.JPG|Машҡаласыҡта «Нептун» ҡунаҡханаһындағы шул уҡ исемле ресторан.
Памятник академику В.П.Макееву на Машгородке в г. Миассе.JPG|Академик В. П. Макеев һәйкәле.
Дворец культуры и твочества Прометей на машгородке в Миассе.JPG|«Прометей» мәҙәниәт һәм ижад һарайы.
Монумент Слава советскому народу - Слава труду на Машгородке.JPG|«Совет халҡына дан — хеҙмәткә дан» монументы.
Выезд из Машгородка на юг.JPG|Машҡаласыҡтан көньяҡҡа сығыу урыны. Машҡаласыҡты ҡаланың үҙәк өлөшөнән айырып торған урман массивы күренә.


## Иҫкәрмәләр

## Әҙәбиәт
* 
* 
* 
* 
* Япмаһы аҫтында Ильмен. Машгородка тарих биттәре / Ред.-сост. Г. Медведев. — Мейәс: 1999. — 271 б.. —